LV Eiropas Savienības Oficiālais Vēstnesis C 247/2

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 736/2008 par EK līguma 87. un 88. panta piemērošanu valsts atbalstam, ko piešķir maziem un vidējiem uzņēmumiem, kuri nodarbojas ar zivsaimniecības produktu ražošanu, apstrādi un tirdzniecību

(Dokuments attiecas uz EEZ)

2010/C 247/02

Atbalsta Nr.: XF 5/10

Dalībvalsts: Slovākijas Republika

Reģions/iestāde, kas piešķir atbalstu: Visi Slovākijas Republikas NUTS 1. līmeņa reģioni, piemēram, Bratislavský kraj, Západné Slovensko, Stredné Slovensko un Východné Slovensko.

Slovākijas Republikas Lauksaimniecības ministrija

Atbalsta shēmas vai ad hoc atbalsta saņēmēja uzņēmuma nosaukums:

Schéma štátnej pomoci na zabezpečenie mimoprodukčných funkcií rybníkov a malých vodných nádrží osobitne vhodných na chov rýb.

Juridiskais pamats:

— 12. pants Komisijas Regulā (EK) Nr. 736/2008 par EK līguma 87. un 88. panta piemērošanu maziem un vidējiem uzņēmumiem, kuri nodarbojas ar zivsaimniecības produktu ražošanu, apstrādi un tirdzniecību (turpmāk – “Komisijas regula”),

— 11. pants Komisijas 2007. gada 26. marta Regulā (EK) Nr. 498/2007, ar ko paredz sīki izstrādātus noteikumus par to, kā īstenot Padomes Regulu (EK) Nr. 1198/2006 par Eiropas Zivsaimniecības fondu,

— 28. pants un 30. pants Padomes 2006. gada 27. jūlija Regulā (EK) Nr. 1198/2006 par Eiropas Zivsaimniecības fondu, 2006. gada 15. augusta OV L 223 (turpmāk – “Padomes Regula (EK) Nr. 1198/2006”),

— § 27 nariadenia vlády SR č. 264/2009 Z. z. zo 17. júna 2009 o podporných opatreniach v pôdohospodárstve v znení neskorších predpisov (turpmāk – “Slovākijas valdības noteikumi”),

— I pielikums Komisijas 2008. gada 6. augusta Regulai (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot EK līguma 87. un 88. pantu (vispārējā grupu atbrīvojuma regula), 2008. gada 9. augusta OV L 214,

— zákon č. 231/1999 Z. z. o štátnej pomoci v znení neskorších predpisov (turpmāk – “Valsts atbalsta likums”).

Saskaņā ar atbalsta shēmu plānotie gada izdevumi vai piešķirtā ad hoc atbalsta apjoms: Saskaņā ar shēmu plānotais finansējuma apjoms 2010. gadam ir EUR 200 000.

Kopējais plānotā gada finansējuma apjoms atbalsta piešķiršanai, sākot no 2010. gada, ir EUR 200 000.

Kopējais plānotā finansējuma apjoms atbalsta piešķiršanai laikā no 2010. gada līdz 2013. gadam ir EUR 800 000.

Maksimālā atbalsta intensitāte:

H.1. Subsīdiju aprēķina pēc šādām likmēm. a) EUR 500/ha, b) EUR 2 100/ha vai c) EUR 2 500/ha. Atbalsts tiek aprēķināts, reizinot zivju audzētavas platību, kas norādīta sertifikātā, ar šīs shēmas H.1. nodaļā noteikto likmi, ja šīs audzētavas platība ir vismaz 1 ha.

H.2. Atbalstu var piešķirt zivju audzētājam attiecīgajā kalendārajā gadā piecus gadus pēc kārtas.

H.3. Lauksaimniecības maksājumu aģentūra (Agricultural Paying Agency) aprēķina subsīdijas summu, ievērojot Slovākijas valdības noteikumu (Slovak Government Regulation) 31. panta 10. punktu.

Īstenošanas datums: 2010. gada februāris

Atbalsta shēmas vai individuālā atbalsta ilgums: Līdz 2013. gada 31. decembrim.

Atbalsta mērķis: Atbalsta mērķis ir piešķirt kompensāciju par tādu akvakultūras ražošanas metožu izmantošanu, kas palīdz aizsargāt un uzlabot vidi un saglabāt dabu.

Norādiet, kurus no 8. līdz 24. pantam piemēro: Komisijas regulas 12. pants.

Attiecīgais pasākums: Zivsaimniecības produktu ražošana, apstrāde un tirdzniecība.

A sadaļa – lauksaimniecība, mežsaimniecība un zivsaimniecība (saskaņā ar NACE Rev. 2)

Sadaļa

3. nodaļa – zivsaimniecība un akvakultūra

Piešķīrējas iestādes nosaukums un adrese: Atbalstu piešķīra:

Ministerstvo pôdohospodárstva SR

Dobrovičova ul. 12

812 66 Bratislava

SLOVENSKO/SLOVAKIA

Tālr. +421 259266111

Tīmekļa vietne: http://www.land.gov.sk/sk/index.php?navID=161&id=2059

Pamatojums: 2007.-2013. darbības programma zivsaimniecības nozarei Slovākijas Republikā (Opera n ý hospodárstvo rybné programmā “SR 2007 – 2013”) ietver pasākumu, lai uzlabotu zivju audzēšanas apstākļus un vidi, likvidējot dubļus. Atbalsts, kas piešķirts saskaņā ar valsts atbalsta shēmu, ir papildus atbalsts iepriekšminētā mērķa īstenošanai, kas ietver pasākumu ūdens vides jomā īstenošanu (dīķu nosusināšana un dubļu likvidēšana – zaudēto ienākumu un palielināto izmaksu daļēja kompensācija).

Darbības programma “Rybné hospodárstvo SR 2007 – 2013” neietver darbības vai pasākumus, kuriem piemēro atbalstu saskaņā ar šo valsts atbalsta shēmu, un nav pieļaujams dubultais finansējums no diviem dažādiem avotiem. Atbalsta pieprasītājiem jebkurā gadījumā ir jāiesniedz apliecinājums, ka tie nesaņem atbalstu par to pašu pasākumu no ES attīstības programmām vai no citiem valsts finansējuma avotiem. Gadījumā, ja šī prasība netiek ievērota, šāda atbalsta saņēmēju var saukt pie atbildības par krāpšanos ar subsīdijām saskaņā ar Likuma Nr. 300/2005 (Kriminālkodekss) 225. pantu ar grozījumiem.